Mi az a Bővített kulcshasználati kiegészítő mező?
A Kibővített kulcshasználati kiegészítő mező (Extended Key Usage Extension – EKU) nagyon hasonlít a Kulcshasználati kiegészítő mezőhöz (Key Usage Extension – KUE), azzal a különbséggel, hogy az EKU értékek a „céljuk” (például OCSP válaszok aláírása, SSL-ügyfelek azonosítása stb.) szerint vannak definiálva, és könnyen bővíthetők.  Az EKU definíciója OID-nek nevezett objektumazonosítók használatával történik. Ha az EKU kiterjesztést kihagyja, attól a műveletek még érvényesek lehetnek.

Mi a különbség a KUE és az EKU között?
Az EKU újabb, és általában „az igazi” felhasználás-korlátozási módszernek tartják, míg a KUE rendszert általában kevésbé rugalmasnak tekintik. A KUE „műveletek” szempontjából van definiálva. Az EKU „célok” szempontjából van definiálva. Az EKU-k ellenőrzése általában offenzív (azaz „ezzel az EKU OID-del kell rendelkeznie”), míg a KUE-k ellenőrzése általában defenzív (azaz „rendelkeznie kell egy letagadhatatlansági bittel, és rendelkezhet titkosító/csak megfejtő bittel”). Tanúsítványkiadó központok esetében a megadott célok listája korlátozza, hogy milyen tanúsítványokat hozhat létre a központ. Az érvényesség csak akkor biztosított, ha egy adott művelet a központban és az általa aláírt tanúsítványokban is szerepel.

Mit jelent az „Ez a kiterjesztés kritikus” jelölő?
Ez a jelölő „kritikusságindikátor” néven is ismert. Ez a jelölő adja meg a tanúsítványt használó szoftverek számára, hogy biztonságosan figyelmen kívül hagyhatják-e az EKU-t, amennyiben nem ismerik fel azt. A szoftver visszautasítja a tanúsítványt, ha nem ismer fel egy „kritikus kiegészítést”.